Nogometne utakmice Bosna i Hercegovina – Kipar
U dosadašnjoj historiji Bosna i Hercegovina i Kipar su odigrali tri međusobne utakmice. Prvu utakmicu pomenute reprezentacije su odigrale 8. septembra 2014. godine na stadionu Bilino polje u Zenici. Golom Ibiševića u 6. minuti utakmice Bosna i Hercegovina je povela. Međutim, Dimitris Christofi u posljednjoj minuti prvog poluvremena izjednačio je rezultat da bi u 73. minuti nakon brzog kontranapada postavio i konačan rezultat na utakmici. U Nikoziji 13. oktobra 2015. Bosna i Hercegovina i Kipar su odigrali utakmicu na stadionu GSP. Golom Medunjanina u 13. minuti utakmice Bosna i Hercegovina je povela. Ipak, do potpunog preokreta Kipar je uspio doći golovima Charalambidesa u 32. i Mytidisa u 41. minuti utakmice. Tri minute kasnije Lulić preciznim šutem u šesnaestercu pronalazi Medunjanina koji postiže svoj drugi gol na utakmici. U 67. minuti utakmice Milan Đurić postavlja konačan rezultat na utakmici te na taj način Bosna i Hercegovina osigurava učešće u baražu za Evropsko prvenstvo 2016. Godinu dana poslije Kipar i Bosna i Hercegovina odigrale su utakmicu u sklopu kvalifikacija za Svjetsko prvenstvo 2018. Bosna i Hercegovina je ostvarila pobjedu golovima Edina Džeke u 70. i 80. minuti utakmice. U uzvratnoj utakmici kvalifikacija 31. augusta 2017. Kipar je ostvario pobjedu protiv Bosne i Hercegovine rezultatom 3–2. Golove za Bosnu i Hercegovinu postigli su Toni Šunjić u 33. i Višća u 44. minuti utakmice.